# JAVNI POZIV

## za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu

Ministarstvo poljoprivrede, šumarstva i vodoprivrede (Ministarstvo), u skladu sa Agrobudžetom za 2025. godinu („Sl. list CG“, broj 34/25) i budžetskom linijom 2.1.9 - Podrška za nabavku mehanizacije, priključaka i opreme u funkciji primarne proizvodnje za 2025. godinu, objavljuje Javni poziv za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu.

***DEFINICIJA KORISNIKA SREDSTAVA PODRŠKE:***

Korisnik sredstava podrške je poljoprivredno gazdinstvo koje:

* je upisano u Registru poljoprivrednih gazdinstava u skladu sa Zakonom o poljoprivredi i ruralnom razvoju („Sl. list CG“, br. 34/14, 1/15, 30/17, 51/17 i 59/21), Pravilnikom o obliku i načinu vođenja registra subjekata i registra poljoprivrednih gazdinstava („Sl. list CG“, br. 16/14 i 37/18), najkasnije do 31.12.2024. godine;
* u cjelosti ispunjava kriterijume prihvatljivosti i specifične kriterijume prihvatljivosti niže navedene do 31.12.2024 godine

Ukoliko su podnosioci zahtjeva u statusu pravnih lica, neophodno je da im je primarna djelatnost iz Sektora A: Poljoprivreda, šumarstvo i ribarstvo, u skladu sa Zakonom o klasifikaciji djelatnosti („Sl. list CG“, broj 18/11 i 152/22) najkasnije do momenta predaje zahtjeva za dodjelu podrške

***PRIHVATLJIVE INVESTICIJE:***

**KOMPONENTA I:**

**Svi sektori:**

* nabavka dvoosovinskih traktora;

**KOMPONENTA II:**

## Svi sektori:

* nabavka jednoosovinskih pogonskih mašina: motokultivatori i motokosačice, maksimalne snage motora do 12 kW;
* nabavka priključne mehanizacije za motokultivatore;
* nabavka priključne mehanizacije za dvoosovinske traktore;
* nabavka benzinskih i dizel agregata;

## Sektor voćarstva, vinogradarstva i maslinarstva:

* nabavka opreme: voćarska platforma, akumulatorske makaze, leđni orošivači, tresači, bušači rupa, trimeri;

***KRITERIJUMI PRIHVATLJIVOSTI***

* Pravo na podršku ostvaruju poljoprivredna gazdinstva upisana u Registar poljoprivrednih gazdinstava najkasnije do 31.12.2024. godine, koja u prethodnom periodu (2020, 2021, 2022, 2023. i 2024. godina) nijesu koristila podršku po osnovu mjere za nabavku mehanizacije, priključaka i opreme u funkciji primarne prizvodnje;
* Prihvatljiv je maksimalno jedan zahtjev po gazdinstvu za samo jednu komponentu Podržava se nabavka isključivo nove pogonske i priključne mehanizacije;
* Oprema koja se podržava kroz druge mjere Agrobudžeta neće biti predmet podrške ovog Javnog poziva;
* Plastenik, u trenutku podnošenja Zahtjeva za odobravanje investicije, mora biti upisan u Registru poljoprivrednih gazdinstava;
* Minimalna vrijednost prihvatljive investicije je 500,00 EUR;
* Investicija mora biti realizovana nakon odobrenja od strane Ministarstva, a u roku datim Rješenjem o odobravanju investicije;

Investicija mora biti implementirana u skladu sa nacionalnim zakonodavstvom.

***SPECIFIČNI KRITERIJUMI PRIHVATLJIVOSTI:***

Podnosilac zahtjeva mora imati u registru poljoprivrednih gazdinstava upisane/ažurirane površine do 31.12.2024 godine i to najmanje :

**KOMPONENTA I:**

* Podnosilac zahtjeva mora, u trenutku podnošenja Zahtjeva za dodjelu podrške, u registru poljoprivrednih gazdinstava imati upisano najmanje:
	+ - 5 uslovnih grla ili
		- 2 ha žitarica ili
		- 2 ha krompira ili
		- 1 ha povrća ili
		- 1 ha višegodišnjih voćnih vrsta i/ili vinove loze ili
		- 1 ha krmnog bilja ili
		- 1 ha duvana ili
		- 1 ha ljekovitog bilja ili
		- 0,5 ha jagoda ili
		- 0,2 ha plastenika ili
		- 3 ha livada ili
		- 3 ha pašnjaka ili
		- 100 stabala maslina.

**KOMPONENTA II:**

* Podnosilac zahtjeva mora, u trenutku podnošenja Zahtjeva za dodjelu podrške, u registru poljoprivrednih gazdinstava imati upisano najmanje:
	+ - 3 uslovna grla ili
		- 1 ha žitarica ili
		- 1 ha krompira ili
		- 0,5 ha povrća ili
		- 0,5 ha višegodišnjih voćnih vrsta i/ili vinove loze ili
		- 0,5 ha krmnog bilja ili
		- 0,5 ha duvana ili
		- 0,5 ha ljekovitog bilja ili
		- 0,3 ha jagoda ili
		- 0,05 ha plastenika ili
		- 1 ha livada ili
		- 1 ha pašnjaka ili
		- 75 stabala maslina.

Specifični kriterijumi za gore pomenute Komponente, a koji se odnose na proizvodne površine moraju biti upisane/ucrtane u odnosno SIZEP sistemu najkasnije do trenutka objave javnog poziva.

***NEPRIHVATLJIVI TROŠKOVI:***

* Nabavka polovne opreme;
* Samohodne/parkovske kosačice, traktor kosačice;
* Troškovi uvoza, prevoza i slične dažbine;
* Troškovi nastali prije dodjele Rješenja o odobrenju investicije i/ili nakon krajnjeg roka za realizaciju investicije datog istim Rješenjem;
* Troškovi osiguranja i registracije.

***VISINA PODRŠKE:***

Minimalna vrijednost investicije iznosi 500 eura, a maksimalno prihvatljiva investicija za komponentu I iznosi 10.000,00 € uz osnovnu budžetsku podršku do 40 %, odnosno maksimalno do 4.000,00 €. Za komponentu II maksimalno prihvatljiva investicija iznosi 6.000€ uz osnovnu budžetsku podršku do 50% vrijednosti prihvatljive investicije, odnosno maksimalno do 3.000€ po projektu.

Ukoliko vrijednost zahtijevane podrške bude prelazila budžetom opredijeljena sredstva, ministarstvo će vršiti rangiranje pristiglih zahtjeva koji ispunjavaju uslove ovog javnog poziva u skladu sa kriterijumima navedenim u Tabeli 1, koja je sastavni dio ovog javnog poziva. Bodovanje se vrši na osnovu površina koje su evidentirane u Registru poljoprivrednih gazdinstava do dana 31.12.2024.godine, a za stočni fond na osnovu potvrde iz veterinarske baze podataka.

Podrška se ostvaruje na osnovu dostavljenog Zahtjeva za isplatu podrške za nabavku mehanizacije, priključaka i opreme u funkciji primarne proizvodnje za 2025. godinu (**OBRAZAC II**) sa dokumentacijom i pozitivnog izvještaja Direkcije za savjetodavne poslove u oblasti biljne proizvodnje, Direkcije za savjetodavne poslove u oblasti stočarstva i Direkcije za poljoprivredne registre i regionalnu koordinaciju – Bijelo Polje.

Podrška se isplaćuje nakon realizacije investicije te nakon administrativne i terenske kontrole.

***NAPOMENE:***

* Podnosilac zahtjeva odgovara za tačnost podataka i dokumentacije za ostvarivanje prava na podršku;
* Ministarstvo zadržava pravo provjere realnosti i osnovanosti prikazanih troškova;
* Podrška se može ostvariti isključivo uz priložen originalan dokaz da je predmetna nabavka plaćena;
* Kupljena mehanizacija i oprema mora se nalaziti u ekonomskom dvorištu podnosioca zahtjeva u skladu sa pravilnim načinom skladištenja. Prilikom kontrole na terenu neophodno je obezbijediti nesmetan pristup opremi radi uzimanja informacija sa pločica koje se nalaze na opremi (serijski broj, broj motora i ostale relevantne informacije);
* Kupljena mehanizacija mora biti registrovana u skladu sa članom 268 i članom 274 Zakona o bezbjednosti saobraćaja na putevima („Sl. list CG“, br. 33/12, 58/14, 14/17 i 66/19), do momenta isplate;
* Nabavljena mehanizacija i oprema ne smije biti otuđena 5 godina od momenta donošenja Rješenja o odobravanju podrške, u suprotnom biće pokrenut postupak povraćaja sredstava podrške. Predmetna nabavka je prihvatljiva za podršku jedino ukoliko je nabavljena od pravnog lica registrovanog za tu djelatnost, u skladu sa Zakonom o klasifikaciji djelatnosti („Sl. list CG“ broj 18/11 i 152/22);
* Obaveze korisnika podrške kao i kaznene mjere u slučaju nepoštovanja istih utvrđene su članom 33 Zakona o poljoprivredi i ruralnom razvoju („Sl. list CG“br. 56/09, 34/14, 1/15, 30/17, 51/17 i 59/21) i podrazumjevaju vraćanje primljenih sredstava uvećanih za iznos kamate, kao i gubitak prava na bilo koju podršku naredne dvije godine;
* Podnosilac zahtjeva, čiji zahtjev ne bude prihvaćen dobiće Rješenje o odbijanju sa razlozima o odbijanju.

***POTREBNA DOKUMENTACIJA UZ ZAHTJEV ZA DODJELU PODRŠKE:***

* Popunjen Zahtjev za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu – Obrazac I;
* Ukoliko je podnosilac zahtjeva pravno lice, dokaz iz CRPS-a (rešenje o registraciji) kojim se potvrđuje da je primarna djelatnost pravnog lica iz Sektora A: Poljoprivreda, šumarstvo i ribarstvo, po Zakonu o klasifikaciji djelatnosti („Službeni list CG“, broj 18/11);
* Potvrdu o brojnom stanju stočnog fonda iz veterinarske baze podataka;
* Dokazi kojim se potvrđuju kriterijum rangiranja (diploma o završenom obrazovanju, sertifikat o organskoj proizvodnji),
* Potpisana i pečatirana cjenovna ponuda, za planiranu investiciju koja će biti predmet odobravanja;
* Specifikacija za mehanizaciju/opremu koja je predmet nabavke.

***POTREBNA DOKUMENTACIJA UZ ZAHTJEV ZA ISPLATU PODRŠKE:***

* Popunjen Zahtjev za isplatu podrške za nabavku mehanizacije, priključaka i opreme u funkciji primarne proizvodnje za 2025. godinu (**OBRAZAC II**);
* Fiskalizovan račun/faktura za nabavku predmetne investicije izdata na puni iznos investicije;
* Dokaz da je nabavka plaćena gotovinski ili
* Dokaz da je nabavka plaćena bezgotovinski i to:
	+ ovjeren virman (uplatnica) o prenosu sredstava dobavljaču i ovjeren bankovni izvod o prenosu sredstava;
	+ u slučaju uvozne nabavke: ovjeren virman (uplatnica) o prenosu sredstava dobavljaču i ovjerena faktura (račun) sa otpremnicom, JCI (jedinstvenu carinsku ispravu), dokaz o izmirenim obavezama prema Upravi carina Crne Gore-ovjeren virman (uplatnica), i ovjeren swift banke;
* Dokaz o registraciji predmetne mehanizacije, ukoliko podliježe registraciji u skladu sa Zakonom o bezbjednosti saobraćaja na putevima („Sl. list CG“, br. 33/12, 58/14, 14/17 i 66/19) - fotokopija saobraćajne dozvole;

***NAČIN PODNOŠENJA ZAHTJEVA ZA ISPLATU PODRŠKE):***

Obrasci :

* Zahtjev za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu – Obrazac I, sa pratećom dokumentacijom;
* Zahtjev za isplatu podrške za nabavku mehanizacije, priključaka i opreme u funkciji primarne proizvodnje za 2025. godinu - Obrazac II, sa pratećom dokumentacijom;

se mogu preuzeti sa internet stranice Ministarstva poljoprivrede, šumarstva i vodoprivrede ([www.gov.me/mpsv)](http://www.gov.me/mpsv) ili u kancelarijama Direkcije za savjetodavne poslove u oblasti biljne proizvodnje i Direkcije za savjetodavne poslove u oblasti stočarstva i Direkcije za poljoprivredne registre i regionalnu koordinaciju – Bijelo Polje.

Popunjene obrasce Zahtjeva dostaviti **isključivo** putem pošte, na sljedeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za plaćanja-**

**po Javnom pozivu za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu**

**Moskovska 101 81000 Podgorica**

Informacije u vezi sa ovim Javnim pozivom mogu se dobiti putem telefona:

**020-672-006**

Trajanje Javnog poziva je od **16. aprila 2025. godine do 23. aprila 2025. godine**

Obrada i odobravanje primljenih Zahtjeva će se vršiti u toku trajanja Javnog poziva.

***PROCEDURA REALIZACIJE:***

1. Podnosilac zahtjeva se obraća Ministarstvu Zahtjevom za dodjelu podrške za nabavku mehanizacije, priključaka i opreme u funkciji primarne proizvodnje za 2025. godinu Obrazac I sa pratećom dokumentacijom;
2. Ministarstvo vrši administrativnu kontrolu podnesenih zahtjeva;
3. Ukoliko vrijednost zahtijevane podrške bude prelazila budžetom opredijeljena sredstva, ministarstvo će vršiti rangiranje pristiglih zahtjeva koji ispunjavaju uslove ovog javnog poziva u skladu sa kriterijumima navedenim u Tabeli 1, koja je sastavni dio ovog javnog poziva;
4. Ministarstvo dodjeljuje Rješenja o odobravanju investicije podnosiocima zahtjeva koji ispunjavaju uslove javnog poziva a rangirani su kao potencijalni korisnici podrške;
5. Po dobijanju Rješenja o odobrenju investicije, korisnik pristupa realizaciji investicije i podnošenju Zahtjeva za isplatu podrške – Obrazac II, sa pratećom dokumentacijom;
6. Ministarstvo vrši administrativnu kontrolu podnesenih zahtjeva za odobravanje podrške;
7. Nakon administrativne kontrole, Direkcija za savjetodavne poslove u oblasti biljne proizvodnje, Direkcija za savjetodavne poslove u oblasti stočarstva i Direkcije za poljoprivredne registre i regionalnu koordinaciju – Bijelo Polje, vrše terenske kontrole realizovane investicije i dostavljaju Izvještaj Direktoratu za plaćanja o realizovanosti investicije;
8. Ministarstvo donosi Rješenje o odobravanju/odbijanju podrške;
9. Isplata sredstava podrške će se isplatiti korisnicima na žiro-račun koji je u trenutku isplate evidentiran u Registru poljoprivrednih gazdinstava.

*Tabela 1: Kriterijumi rangiranja*

|  |  |
| --- | --- |
| Kriterijumi | Bodovi |
| 1. | Investicija realizovana od strane poljoprivrednog osiguranika (osiguran najkasnije do 31.12.2024. godine) | 20 |
| 2. | Investicije mladih poljoprivrednika[[1]](#footnote-1) | 15 |
| 3. | Investicije koje vrše žene | 15 |
| 4. | Investicije sertifikovanog proizvođača organskih proizvoda | 15 |
| 5. | Stručne kvalifikacije | Do 10 |
| Podnosilac zahtjeva ima visoko obrazovanje iz oblasti poljoprivrede ili veterinarstva | 10 |
| Podnosilac zahtjeva ima srednjoškolsko obrazovanje iz oblasti poljoprivrede ili veterinarstva | 5 |
| 6. | Investicija realizovana od strane korisnika koji ima više od 5 uslovnih grla (1 bod po uslovnom grlu, a maksimalno 10 bodova) | do 10 |
| 7. | Investicija realizovana od strane korisnika koji ima više od 0,3 ha obradivih poljoprivrednih površina, isključujući livade i pašnjake (1 bod za svake 0,3 ha, a maksimalno 10 bodova) | do 10 |
| 8. | Investicija se realizuje u opštinama sjevernog regiona | 5 |
| 9. | Uredno predata dokumentacija bez potrebe dopune i pojašnjenja | 10 |
| UKUPNO | 100 |

1. Korisnik (izvršni direktor) je mlađi od 40 godina u vrijeme podnošenja Zahtjeva za odobravanje investicije [↑](#footnote-ref-1)